section_heading: Klupska karijera
paragraph_text: Unatoč uspjesima u prvoj sezoni, druga nije bila tako uspješna. Trener Otto Rehhagel je smijenjen usred sezone a zamijenio ga je Andreas Brehme. Odnosi između igrača i novog trenera bili su veoma loši a pogoršali su se nakon ispadanja kluba u polufinalu Kupa UEFE protiv španjolskog Alavésa. Naime, Kaiserslautern je u prvoj utakmici igranoj kod kuće teško poražen s 5:1 a Djorkaeff je nakon susreta otvoreno kritizirao način na koji je vođena momčad.